द्वितीय अतिरिक्त महानगर सत्र न्यायाधीश, टी. श्रीनिवास राव ने चेरापल्ली सेंट्रल जेल में उच्च सुरक्षा के बीच फैसला सुनाया। यह जेल शहर के बाहरी इलाके में स्थित है। हैदराबाद में 25 अगस्त, 2007 को हुए दो शक्तिशाली विस्फोटों में 42 लोगों की मौत हो गई थी और 68 लोग घायल हो गए थे। इन दो शक्तिशाली बमों में से एक को एक भोजनालय के बाहर व दूसरे को हैदराबाद के ओपन एयर थिएटर में रखा गया था। गोकुल चाट में 32 लोगों की मौत हुई थी, जबकि लुम्बिनी पार्क में 10 लोगों की जान गई थी। ये दोनों विस्फोट शाम करीब 7.47 बजे करीब एक साथ हुए। दिलसुखनगर में फुट ओवरब्रिज के नीचे एक बम पाया गया, जो नहीं फट सका था।